สวัสดีค่ะ หนูกินยาคุมมา 5-6 ปีค่ะ มีลูกแล้ว 1 คนค่ะ หนูหยุดกินยาคุมเมื่อกินไปได้ประมาณ 5-6 เม็ดค่ะเพราะสามีอยากมีลูกค่ะ หลังจากหยุดกินก็มีเพศสัมพันธ์มาตลอดค่ะ ตอนนี้ผ่านมาเดือนกว่าๆหลังจากหยุดกินยาคุม ประจำเดือนยังไม่มาเลยค่ะ ตรวจแล้ว 2 ครั้งค่ะ แต่ผลพบว่าไม่ท้องค่ะขึ้นขีดเดียว คือเกิดจากอะไรคะ แล้วถ้าหนูจะกลับไปกินยาคุมสามารถกินได้เมื่อไหร่คะ
สวัสดีค่ะ หลังจากหยุดทานยาคุมกำเนิด การทำงานของรังไข่และการตกไข่ ก็จะเกิดขึ้นภายใน 2-3 สัปดาห์ และประจำเดือนก็จะมาภายใน 4-6 สัปดาห์ ดังนั้น หากหลังหยุดทานยาคุมไปแล้วเดือนกว่า แต่ประจำเดือนยังไม่มา และได้ตรวจหาการตั้งครรภ์แล้วไม่พบ ก็แสดงว่าไม่ได้มีการตั้งครรภ์เกิดขึ้น แนะนำควรรอประจำเดือนไปอีกซักระยะ ประจำเดือนก็น่าจะมาในที่สุดค่ะหากต้องการที่จะตั้งครรภ์ ก็ไม่ควรกลับไปทานยาคุมกำเนิดต่อ แต่หากไม่ต้องการที่จะตั้งครรภ์ ก็สามารถเริ่มทานยาคุมกำเนิดได้เลย แต่ในช่วง 7 วันแรกที่เริ่มทานยา ควรงดการมีเพศสัมพันธ์ไปก่อน เพื่อรอให้ยาได้เริ่มออกฤทธิ์ก่อนค่ะ